**Αθήνα:** 24.06.2021

**Αρ. Πρωτ.:** 822

**ΔΕΛΤΙΟ ΤΥΠΟΥ**

**Ε.Σ.Α.μεΑ.: 1ο Φεστιβάλ Φορέων Κοινωνικής Φροντίδας 26- 27 Ιουνίου 2021, Ενότητα- Αλληλεγγύη- Συμμετοχή**

Υπό την αιγίδα της ΕΣΑμεΑ, από κοινού με την Πανελλήνια Ομοσπονδία Συλλόγων Εθελοντών Αιμοδοτών (Π.Ο.Σ.Ε.Α.) και του Ιατρικού Συλλόγου Πατρών (Ι.Σ.Π.), διοργανώνεται το 1ο Φεστιβάλ Φορέων Κοινωνικής Φροντίδας, το Σάββατο 26 και την Κυριακή 27 Ιουνίου 2021, στο Πάρκο Εκπαιδευτικών Δράσεων Πλαζ Αγυιάς Πάτρας, από την Περιφερειακή Ομοσπονδία Ατόμων με Αναπηρία Δυτικής Ελλάδας και Νοτίων Ιονίων Νήσων σε συνεργασία με την Περιφέρεια Δυτικής Ελλάδας, το Δήμο Πατρέων, την Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Δυτικής Ελλάδας, τη στήριξη του Εμπορικού και Εισαγωγικού Συλλόγου Πάτρας (Ε.Ε.Σ.Π.), με τη συμμετοχή συλλόγων-μελών της Ομοσπονδίας, φορέων της κοινωνίας των πολιτών, ΚΔΑΠ-μεΑ και δομών ατόμων με αναπηρία.

Με την ευκαιρία του 1ου Φεστιβάλ, ο πρόεδρος της ΕΣΑμεΑ Ιωάννης Βαρδακαστάνης προέβη στην εξής δήλωση: «Η ΕΣΑμεΑ στήριξε, στηρίζει και θα στηρίζει κάθε τέτοια προσπάθεια που φέρνει στο προσκήνιο όχι μόνο τα προβλήματα που αντιμετωπίζουν φορείς και δομές, αλλά και το έργο τους, την πληθώρα δράσεων κα επιλογών που προσφέρουν στα άτομα με αναπηρία αλλά και στις οικογένειές τους. Είναι ιδιαίτερα σημαντικό το γεγονός ότι πραγματοποιείται σε μια στιγμή όπου δεν έχουμε τελειώσει με την πανδημία, η οποία απομόνωσε ιδιαίτερα τα άτομα με αναπηρία, χρόνιες παθήσεις και τις οικογένειές τους, έτσι ώστε να καταδειχθεί ότι διεκδικούμε την ισότιμη ένταξη μας στην κοινωνία και στην κοινότητα, να δώσουμε το παρόν στην κοινωνική ζωή και να διεκδικήσουμε την ορατότητά μας. Αξίζουν πολλά συγχαρητήρια στους διοργανωτές για την άψογη διοργάνωση, για τον μεγάλο αριθμό φορέων που κινητοποίησαν καθώς και για τις πολλές δράσεις που προσφέρει το 1ο Φεστιβάλ Φορέων Κοινωνικής Φροντίδας. Είναι ιδιαίτερα σημαντικό και πρέπει να τονιστεί ότι η Περιφερειακή Ομοσπονδία Ατόμων με Αναπηρία Δυτικής Ελλάδας και Νοτίων Ιωνίων Νήσων, μέλος της ΕΣΑμεΑ, έπαιξε πρωταγωνιστικό ρόλο σε αυτή την τόσο μεγάλη διοργάνωση».

**Στα πλαίσια του Φεστιβάλ θα υλοποιηθούν:**

* Διεξαγωγή εθελοντικών αιμοδοσιών από κινητές μονάδες (Π.Γ.Ν.Π & Περιφέρειας) και ενημέρωση από Συλλόγους Εθελοντών Αιμοδοτών. Συμμετέχουν οι αιμοδοσίες των ΠΠΓΝΠ και Αγίου Ανδρέα.
* Λειτουργία ενημερωτικού περίπτερου της Διεύθυνσης Δημόσιας Υγείας της Περιφέρειας σε κεντρικό σημείο (προώθηση εθελοντικής αιμοδοσίας, προστασία πληθυσμού από τα κουνούπια, ανάδειξη σημασίας αναδοχής και υιοθεσίας, ερωτηματολόγια για την κατάχρηση του αλκοόλ και του καπνίσματος κ.α.)
* Ενημέρωση και ευαισθητοποίηση των πολιτών από φορείς μέσω της λειτουργίας περιπτέρων
* Διενέργεια προληπτικής ιατρικής δράσης για παιδιά, με τη συνδρομή του κινητού πολυϊατρείου «ΙΠΠΟΚΡΑΤΗΣ» του Οργανισμού «Το χαμόγελο του Παιδιού» και τη χρήση των αυτόνομων ιατρείων που διαθέτει (παιδιατρικό, ΩΡΛ, οδοντιατρικό και οφθαλμιατρικό). Τηλέφωνο για ραντεβού 2610 332499, Δευτέρα- Παρασκευή, 09:00- 16:30 (Θα τηρηθεί σειρά προτεραιότητας)
* Πραγματοποίηση δωρεάν μαστογραφικών ελέγχων από την Ελληνική Αντικαρκινική Εταιρεία. Τηλέφωνο για ραντεβού 2610 362127, Δευτέρα- Παρασκευή, 09:00- 13:00 (θα τηρηθεί σειρά προτεραιότητας)
* Εφαρμογή διαδραστικού προγράμματος του Ινστιτούτου Οδικής Ασφάλειας (Ι.Ο.ΑΣ) «Πάνος Μυλωνάς» για παιδιά, «Κυκλοφορώ με Ασφάλεια»
* Ενημέρωση εκ μέρους του ΚΕΔΜΟΠ «Χάρισε Ζωή» για τη δωρεά μυελού των οστών και εγγραφή εθελοντών
* Μετρήσεις σακχάρου από το Σύλλογο Ατόμων με Σακχαρώδη Διαβήτη Πάτρας «ΖΩΗ ΓΛΥΚΕΙΑ», με τη χορηγία της εταιρείας “Menarini Diagnostics” και τη στήριξη του Ελληνικού Ερυθρού Σταυρού
* Παρουσίαση εκθεμάτων και bazaar από δομές ατόμων με αναπηρία και φορέων της κοινωνίας
* Εργαστήριο από την Κίνηση «Πρόταση» για είκοσι (20) παιδιά, ηλικίας 7-12 με θέμα «ΤΑ ΣΥΝΑΙΣΘΗΜΑΤΑ ΜΑΣ ΣΤΟΝ ΑΝΟΙΚΤΟ ΧΩΡΟ», την Κυριακή 27 Ιουνίου, 11 το πρωί σε χώρο του πάρκου της Πλαζ. Δήλωση συμμετοχής στο τηλ. 2610 451790, πρωινές ώρες, έως την Τετάρτη 23 Ιουνίου (θα τηρηθεί σειρά προτεραιότητας)

Το Φεστιβάλ θα διεξαχθεί τηρώντας αυστηρά τα υγειονομικά πρωτόκολλα (υποχρεωτική χρήση μάσκας). Έχει σχεδιαστεί η λήψη όλων των αναγκαίων προληπτικών μέτρων προστασίας κατά της διασποράς του ιού. Και τις δύο ημέρες θα πραγματοποιούνται rapid test από κλιμάκιο του ΕΟΔΥ, με τη συνδρομή της 6ης Υγειονομικής Περιφέρειας Πελοποννήσου, Ιονίων Νήσων, Ηπείρου και Δυτικής Ελλάδας.

Με αφορμή την Παγκόσμια Ημέρα κατά των Ναρκωτικών, το Σάββατο 26 Ιουνίου 2021 η Ομοσπονδία στηρίζει τις δράσεις ενημέρωσης που θα πραγματοποιηθούν από συμμετέχοντες φορείς για την αντιμετώπιση των εξαρτήσεων και την εφαρμογή προληπτικών παρεμβάσεων στην κοινωνία.

Χορηγοί Φεστιβάλ: Πανεπιστημιακό Γενικό Νοσοκομείο Πατρών «Παναγιά η Βοήθεια», Οργανισμός Λιμένος Πατρών, Divico Security, Ενέργειες δικτύωσης και διάχυσης της πληροφόρησης: «ΚΔΑΠ-μεΑ ΔΙΑΠΛΑΣΙΣ».

Το Σάββατο 26 Ιουνίου, το βράδυ, το σύνολο μουσική δημιουργίας «Ευήκοον Μέλος» θα παρουσιάσει μερικά από τα ωραιότερα διαχρονικά τραγούδια της ελληνικής έντεχνης και παγκόσμιας μουσικής. Το «Ευήκοον Μέλος», με έδρα την Πάτρα και συνεχής καλλιτεχνική δραστηριότητα δεκαεννέα χρόνων ιδρύθηκε με πρωτοβουλία μίας ομάδας μουσικών, στην πλειοψηφία τους σολίστ, με κοινό στοιχείο όλων την αγάπη για τη μουσική και την προσέγγισή της με λεπτότητα, ευαισθησία και επαγγελματισμό.

**Φορείς που συμμετέχουν:**

* Σύλλογος Ατόμων με Σακχαρώδη Διαβήτη Πάτρας «ΖΩΗ ΓΛΥΚΕΙΑ»
* Θεραπευτικό Παιδαγωγικό Κέντρο Πάτρας Ατόμων με Νοητική Υστέρηση «ΜΕΡΙΜΝΑ»
* Σωματείο Ατόμων με Νόσο του Crohn και Ελκώδη Κολίτιδα Π.Ε. Αχαΐας
* Σύλλογος ΑμεΑ Γονέων και Φίλων Ναυπάκτου και Δωρίδας «ΑΛΚΥΟΝΗ»
* Σύλλογος Ατόμων με Αναπηρία Π.Ε. Αιτωλοακαρνανίας «ΑΠΟΣΤΟΛΟΣ ΛΟΥΚΑΣ»
* Ελληνική Ένωση για την Αντιμετώπιση της Σκλήρυνσης Κατά Πλάκας Δυτικής Ελλάδας
* Πανελλήνιος Σύλλογος Παραπληγικών- Παράρτημα Αχαΐας
* Κοινωνικός Οργανισμός Δήμου Πατρέων- Γραφείο Ατόμων με Αναπηρία
* ΚΔΑΠ-μεΑ «ΚΟΜΑΙΘΩ» Δήμου Πατρέων
* ΚΔΑΠ-μεΑ «ΑΜΠΕΤ ΧΑΣΜΑΝ» Δήμου Πατρέων
* Κοινωφελές Σωματείο Αρωγής και Φροντίδας Ηλικιωμένων και Ατόμων με Αναπηρία «ΦΡΟΝΤΙΖΩ»
* Σύλλογος Γυναικών με Καρκίνο του Μαστού «ΑΛΜΑ ΖΩΗΣ» Ν. Αχαΐας
* Ελληνική Αντικαρκινική Εταιρεία και το Παράρτημα της Πάτρας
* Ινστιτούτο Οδικής Ασφάλειας (Ι.Ο.Α.Σ.) «Πάνος Μυλωνάς»
* Το Χαμόγελο του Παιδιού
* Κοι.Σ.Π.Ε. «ΦΑΡΟΣ» Το.Ψ.Υ.Ν. Αχαΐας
* ΦΛΟΓΑ, Σύλλογος Γονιών Παιδιών με Νεοπλασματική Ασθένεια Παράρτημα Ν. Αχαΐας
* Κίνηση «ΠΡΟΤΑΣΗ» για έναν άλλο τρόπο ζωής
* Περιφερειακή Ένωση Τυφλών Δυτικής Ελλάδας
* ΕΛΕΠΑΠ- Παράρτημα Αγρινίου
* ΚΔΑΠ-μεΑ «ΔΙΑΠΛΑΣΙΣ»
* Ενιαίο Ειδικό Επαγγελματικό Γυμνάσιο και Λύκειο (ΕΝ.Ε.Ε.ΓΥ.Λ.) Πατρών
* ΑμΚΕ «ΚΛΙΜΑΚΑ»
* Όμιλος Εθελοντών Κατά του Καρκίνου «ΑΓΚΑΛΙΑΖΩ» Ν. Αχαΐας
* Σύλλογος για την Ψυχική Υγεία «ΣΟΨΥ» Πάτρας
* Κοινωνική Συνεταιριστική Επιχείρηση Αποκατάστασης και Ένταξης Ευπαθών Ομάδων του Πληθυσμού «ΟΙ ΓΕΦΥΡΕΣ»
* Σύλλογος Εθελοντών Αιμοδοτών Ν. Αχαΐας «Ο Αιμοδότης»
* Σύλλογος Φίλων Κλινικής Αποκατάστασης Ασθενών με Κακώσεις Νωτιαίου Μυελού Π.Γ.Ν.Π. «Δημήτρης & Βέρα Σφήκα»
* Εργαστήρι Ειδικής Επαγγελματικής Αγωγής & Αποκαταστάσεως για Νέους με Νοητική Υστέρηση και Σύνοδες Αναπηρίες Ν. Αιτωλοακαρνανίας «ΠΑΝΑΓΙΑ ΕΛΕΟΥΣΑ»
* Ελληνική Εταιρεία Αντιρευματικού Αγώνα «ΕΛ.Ε.ΑΝ.Α.» Ν. Αχαΐας
* Κέντρο Πρόληψης των Εξαρτήσεων & Προαγωγής της Ψυχοκοινωνικής Υγείας Π.Ε. Αχαΐας «ΚΑΛΛΙΠΟΛΙΣ»
* Σύλλογος Εθελοντών Αιμοδοτών Κέντρου Υγείας Χαλανδρίτσας «Ο Άγιος Χαράλαμπος»
* Σύλλογος Γονέων και Κηδεμόνων Ατόμων Εκπαιδευθέντων και Εκπαιδευομένων στο Κέντρο Ψυχικής Υγιεινής και Ερευνών «Οι Άγιοι Ανάργυροι»
* Σύλλογος Παραπληγικών- Κινητικά Αναπήρων Π.Ε. Ηλείας
* ΚΔΑΠ-μεΑ «ΗΛΙΑΝΘΟΣ»
* ΚΕΔΜΟΠ «ΧΑΡΙΣΕ ΖΩΗ»
* Κοινωνική Μέριμνα Πανεπιστημίου Πατρών
* ΚΕΘΕΑ ΟΞΥΓΟΝΟ
* Κέντρο Ψυχικής Υγείας Γ.Ν.Π. «Ο Άγιος Ανδρέας»- Νοσοκομείο Ημέρας
* Πανελλήνια Εταιρεία Γηριατρικής και Γεροντολογίας
* Σύλλογος Εθελοντών Αιμοδοτών και Δωρητών Οργάνων Σώματος Αιτωλοακαρνανίας
* Σύλλογος Πρόληψης & Βοήθειας Ατόμων με Θαλασσαιμία (Μεσογειακή Αναιμία) «Πάτρα 82’»
* Σύλλογος Εθελοντών Αιμοδοτών Καραμανδανείου Νοσοκομείου Παίδων «Ο Άγιος Στυλιανός»
* Κέντρο Φυσικής Ιατρικής και Αποκατάστασης (ΚΕΦΙΑΠ) Π.Γ.Ν.Π
* Κ.Δ.Η.Φ.ΑμεΑ «ΗΛΙΑΧΤΙΔΑ» Αγρινίου
* Σύλλογος για την Εκπαίδευση, Επαγγελματική Κατάρτιση και Αποκατάσταση Ατόμων με Νοητική Υστέρηση «ΜΑΧΗΤΕΣ» Πάτρας
* Σωματείο Ατόμων με Ψυχική Αναπηρία Π.Ε. «ΣΘΕΝΟΣ»
* Ένωση Γυναικών Πάτρας
* Σύλλογος Γονέων και Φίλων Ατόμων με Αυτισμό και Ν.Υ. Αχαΐας «ΜΙΤΟΣ»
* Σύλλογος Εθελοντών Αιμοδοτών Ανατολικής Αιγιαλείας «Ο ΔΕΣΜΟΣ»
* Ελληνικός Ερυθρός Σταυρός- Περιφερειακό Τμήμα Πατρών
* Σύλλογος Νεφροπαθών Αχαΐας
* Σύλλογος Κωφών- Βαρήκοων Νοτιοδυτικής Ελλάδας
* Κοινωφελής Επιχείρηση Δήμου Ναυπακτίας- ΚΔΑΠ-μεΑ
* ΚΔΑΠ-μεΑ «ΠρωτοΠορεία»
* Το Φωτεινό Αστέρι
* Κέντρο Ελληνικής Νοηματικής Γλώσσας «Talking Hands»
* Παιδικά Χωριά SOS

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |